Per Berthelsen

Per Berthelsen (født 1950 i Qeqertarsuaq) er en grønlandsk politiker og musiker.

Han er partileder for partiet Demokraatit («Demokraterne»), og jobber til daglig som lærer i Nuuk. Han har vært medlem av kommunestyret i Nuuk kommune siden 1993, og ble første gang valgt inn i Landstinget i 1993. 

I tillegg har han hatt flere andre verv, og var leder for Grønlands Kulturhus (Katuaq) fra 1998. 

Da Nuuk kommune sent i 2007 skulle velge ny borgermester etter Agnethe Davidsens død var Berthelsen Demokraternes kandidat, men ble i andre valgomgang slått av Nikolaj Heinrich, med tre stemmers overvekt. 

Berthelsen er også låtskriver, gitarist og vokalist i det suksessrike grønlandske folkrockbandet Sumé.

Hans far, Rasmus Berthelsen, var også politiker; han har vært borgermester i Nuuk. Per Berthelsen er far til musikeren Julie Berthelsen.

Referanser

Eksterne lenker 
 Nordisk råd - Per Berthelsen

Grønlandske politikere
Personer fra Qaasuitsoq